2015. gada 30. septembrī Rīkojums Nr. 605

Rīgā (prot. Nr. 51  32. §)

**Par valstij piekrītošā dzīvokļa īpašuma Nr. 28 Puškina ielā 52, Daugavpilī, nodošanu Daugavpils pilsētas pašvaldības īpašumā**

1. Saskaņā ar Publiskas personas mantas atsavināšanas likuma 45. panta pirmo daļu Valsts ieņēmumu dienestam nodot bez atlīdzības Daugavpils pilsētas pašvaldības īpašumā valstij piekrītošo dzīvokļa īpašumu Nr. 28 Puškina ielā 52, Daugavpilī (nekustamā īpašuma kadastra Nr. 0500 900 4171), kopā ar 5039/297271 kopīpašuma domājamām daļām no būves (būves kadastra apzīmējums 0500 004 3607 001) un zemesgabala (zemes vienības kadastra apzīmējums 0500 004 3607) pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

2. Vienlaikus ar īpašuma tiesību nostiprināšanu zemesgrāmatā uz Daugavpils pilsētas pašvaldības vārda dzēst zemesgrāmatas nodalījuma II daļas 2. iedaļā (ieraksts Nr. 1.1.) aizlieguma atzīmi, ka nekustamais īpašums atzīts par bezmantinieku mantu un piekrīt valstij.

Ministru prezidente Laimdota Straujuma

Vides aizsardzības un

reģionālās attīstības ministrs Kaspars Gerhards